**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀՈՂԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 2001 թվականի մայիսի 2-ի Հայաստանի Հանրապետության հողային օրենսգրքի (այսուհետ` Օրենսգիրք) 48-րդ հոդվածի 3-րդ մասը լրացնել հետևյալ բովանդակությամբ՝ 3․1, 3․2 և 3․3 մասերով․

«3․1․ Օրենսգրքի 9-րդ հոդված 2-րդ մասով սահմանված գյուղատնտեսական նշանակության հողամասերի վարձակալությունը Օրենսգրքի 48-րդ հոդվածի 3-րդ մասով սահմանված կարող է երկարաձգվել ևս մինչև 25 տարի ժամկետով՝ սոցիալական կամ բարեգործական կամ Հայաստանի Հանրապետության կառավարության հավանությանն արժանացած ներդրումային ծրագրեր (այդ թվում` «Պետություն-մասնավոր գործընկերության մասին» Հայաստանի Հանրապետության օրենքով նախատեսված ՊՄԳ ծրագիր) իրականացնելու նպատակով:

3․2․ Սույն հոդվածի 3․1 մասում նշված ներդրումային ծրագրերի իրականացման նպատակով գյուղատնտեսական նշանակության հողամասերը վարձակալության իրավունքով տրամադրելու պարագայում վարձակալը պարտավոր է իրականացնել Օրենսգրքի 36-րդ հոդվածի 2-րդ կետի 1-5-րդ ենթակետերով սահմանված միջոցառումները և հողամասն օգտագործել սահմանված հողատեսքին համապատասխան: Երկարաժամկետ վարձակալության արդյունքում վարձակալի կողմից տվյալ հողամասում իրականացված բարելավումների սեփականության իրավունքը, վարձակալության պայմանագրի ժամկետի ավարտից հետո, պատկանում է սեփականատիրոջը։

3․3․ Սույն հոդվածի 3․1 մասում նշված ներդրումային ծրագրերի չկատարման կամ ոչ ամբողջական կատարման դեպքում վարձակալության նպատակով կնքված պայմանագրի դադարեցման և(կամ) վերանայման պայմանները սահմանում է ՀՀ կառավարությունը:»։

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հոդված 3.** Սույն օրենքից բխող ենթաօրենսդրական նորմատիվ իրավական ակտն ընդունվում է սույն օրենքն ուժի մեջ մտնելուց հետո` վեցամսյա ժամկետում: